cyanic-selkie/wikianc huggingface dataset:
แบแชบอซี
แบแชบอซี (, ; จาก بچه แบเช, "เด็กผู้ชาย" และ بازی บอซี "การละเล่น") เป็นศัพท์สแลงในบางพื้นที่ของอัฟกานิสถานและปากีสถาน ที่ใช้เรียกประเพณีที่เกิดขึ้นในอัฟกานิสถานและเกี่ยวข้องกับการทารุณเด็กทางเพศระหว่างชายที่มีอายุมากกว่ากับเด็กชายหรือชายวัยรุ่นตอนต้นซึ่งถูกเรียกว่า เด็กชายเต้นระบำ ประเพณีนี้มีส่วนเชื่อมโยงกับทาสทางเพศและการค้าประเวณีเด็ก ในคริสต์ศตวรรษที่ 21 มีการกระทำ แบแชบอซี ในหลายพื้นที่ของอัฟกานิสถานและภาคตะวันตกเฉียงเหนือของปากีสถาน  การใช้กำลังและการบีบบังคับเป็นพฤติกรรมที่ปรากฏทั่วไป และเจ้าหน้าที่ด้านความปลอดภัยกล่าวว่าพวกเขาไม่สามารถยกเลิกประเพณีนี้ได้และชายหลายคนที่มีส่วนพัวพันกับ แบแชบอซี เป็นขุนศึกที่มีอำนาจและติดอาวุธอย่างดี
ในช่วงสงครามกลางเมืองอัฟกานิสถาน (ค.ศ. 1996–2001) กฎหมายตอลิบานระบุว่า ผู้ที่กระทำ แบแชบอซี มีโทษถึงขั้นประหารชีวิต หลังสมัยตอลิบาน การกระทำนี้ยังคงผิดกฎหมายตามกฎหมายอัฟกานิสถาน แต่กฎข้อนั้นมักไม่ถูกบังคับใช้แก่ผู้ละเมิดที่มีอำนาจ และมีรายงานว่ามีตำรวจสมรู้ร่วมคิดในอาชญากรรมนี้ด้วย ถึงแม้ว่านานาประเทศจะแสดงความกังวลและการกระทำเช่นนี้ยังคงเป็นสิ่งผิดกฎหมาย แต่ประเพณีนี้ก็ยังดำเนินต่อไปในสมัยรัฐบาลหลังตอลิบาน
ข้อโต้เถียงเกิดขึ้นหลังมีข้อกล่าวหาขึ้นมาว่ากองกำลังของรัฐบาลสหรัฐหลังโจมตีประเทศอัฟกานิสถานเพิกเฉยปัญหาเรื่อง แบแชบอซี อย่างจงใจ กองทัพสหรัฐตอบโต้ด้วยการอ้างว่าปัญหาการละเมิดส่วนใหญ่เป็นความรับผิดชอบของ "รัฐบาลท้องถิ่นอัฟกัน"
โรงเรียนประชาสงเคราะห์
โรงเรียนประชาสงเคราะห์ หัวไผ่ (Prachasongkhrao School) อักษรย่อ ป.ส. เป็นโรงเรียนเอกชนขนาดเล็ก ตั้งอยู่เลขที่ 71 หมู่ 1 ตำบลโคกขี้หนอน อำเภอพานทอง จังหวัดชลบุรี เดิมชื่อโรงเรียนราษฎร์วัดนักบุญฟิลิปและยากอบ หัวไผ่ ปัจจุบันอยู่ภายใต้การกำกับดูแลของโบสถ์คาทอลิกนักบุญฟิลิปและยากอบ หัวไผ่ และสังกัดโรงเรียนคาทอลิกเขตมิสซังจันทบุรี เปิดการเรียนการสอนในระดับชั้นเตรียมอนุบาล ถึง มัธยมศึกษาปีที่ 3 โดยทำการเปิดการเรียนการสอนมาตั้งแต่ปี พ.ศ. 2488 โดยพระคุณเจ้ายาโกเบ แจง เกิดสว่าง เป็นผู้ขออนุญาตจัดตั้งโรงเรียนหลังจากเกิดกรณีพิพาทอินโดจีน ปัจจุบ้นมี ซิสเตอร์นิภา รักผกาวงศ์ เป็นผู้อำนวยการ บาทหลวงอิทธิพล หางสลัด เป็นผู้จัดการ และ บาทหลวงทรงวุฒิ ประทีปสุขจิต เป็นผู้แทนรับใบอนุญาต
บุกเบิก
โรงเรียนประชาสงเคราะห์ หัวไผ่ ก่อตั้งแบบไม่เป็นทางการขึ้นเมื่อปี พ.ศ. 2448 โดยบาทหลวงเรอเน แปร์รอส เจ้าอาวาสโบสถ์คาทอลิกนักบุญฟิลิปและยากอบ หัวไผ่ บาทหลวงแปร์รอสมีการแบ่งฝั่งโรงเรียนเป็นฝ่ายชาย และหญิง โดยได้เชิญครูเณรจากสามเณราลัยพระหฤทัย บางช้าง ที่ราชบุรีมาช่วยสอนฝั่งนักเรียนชาย และได้เชิญครูชีถวายตัวมาสอนฝั่งนักเรียนหญิง เวลาเรียนของเด็กนั้นจะเริ่มเรียนในช่วงฤดูร้อนไปถึงฤดูการทำนา หลังจากนั้นก็จะหยุดเรียนชั่วคราว เพื่อที่จะเปิดโอกาสให้เด็กนักเรียนได้รับใช้บิดามารดาของตนในการดูแลวัวบ้าง ควายบ้าง ช่วยงานบ้างและอื่น ๆ หลังจากนั้นเมื่อเสร็จสิ้นการทำนาแล้ว ก็จะเรียนหนังสือต่อไป เด็กนักเรียนในสมัยของคุณพ่อแปรรอสมีประมาณ 60 คน
การขอเปิดโรงเรียนหลังสงคราม
การเรียนการสอนดำเนินการมาเรื่อย ๆ จนมาถึงสมัยของ บาทหลวงยาโกเบแจง เกิดสว่าง ได้เกิดสงครามอินโดจีนขึ้นทำให้โรงเรียนต้องปิดตัวลงนักเรียนบางส่วนไม่ได้รับการศึกษาต่อ และนักเรียนบางส่วนได้คุณพ่อจากพนัสนิคมชักชวนไปเรียนต่อที่บ้านเณรศรีราชา จนเมื่อวันที่ 1 พฤษภาคม พ.ศ. 2488 ได้มีการอนุญาตให้โรงเรียนกลับมาเปิดการเรียนการสอนอีกครั้งโดยให้ชื่อโรงเรียนว่า โรงเรียนประชาสงเคราะห์ หัวไผ่ โดยมีการแยกฝั่งของโรงเรียนเช่นเดิมคือ ฝั่งประถม มีมาสเซอร์เกษร ทองเหลือง เป็นครูใหญ่ และฝั่งมัธยม มีมาสเซอร์เพิ่ม ศรีวิจารณ์ เป็นครูใหญ่ มีบาทหลวงสนิท วรศิลป์ เป็นผู้จัดการของโรงเรียน และมี ฯพณฯ ยาโกเบ แจง เกิดสว่าง เป็นเจ้าของโรงเรียน มีการเก็บค่าเล่าเรียนฝั่งประถมปีการศึกษาละ 15 บาท ฝั่งมัธยมปีการศึกษาละ 30 บาท ต่อมาในปี พ.ศ. 2495 บาทหลวงสนิท วรศิลป์ ได้ทำการรวมทั้ง 2 โรงเรียเข้าด้วยกัน โดยมีนายเจริญ ยุ่นประยงค์ เป็นครูใหญ่
อาคารเรียน
เมื่อวันที่ 10 มกราคม พ.ศ. 2528 พระสังฆราชลอเรนซ์เทียนชัย สมานจิตอนุมัติให้สร้างอาคารเรียนหลังใหม่ เป็นอาคารสามชั้น ขนาด 64 × 9 เมตร พร้อมทั้งโถงเอนกประสงค์ ขนาดกว้าง 15 เมตร ยาว 40 เมตร (ปัจจุบันคือโรงอาหาร) และห้องน้ำของโรงเรียน งบประมาณในการสร้างประมาณห้าล้านบาท ซึ่งโบสถ์คาทอลิกหัวไผ่เป็นผู้จัดหาทุนเอง โดยให้ คุณพิเชษฐ์ ศุภกิจจานุสันต์ บริษัท P.A. DESIGN เป็นผู้ออกแบบ และผู้รับเหมาก่อสร้าง สร้างเสร็จเมื่อวันที่ 1 พฤษภาคม พ.ศ. 2529
13 ธันวาคม พ.ศ. 2529 พระสังฆราชลอเรนซ์เทียนชัย สมานจิต ได้ให้เกียรติมาเป็นประธานเปิดเสกอาคารเรียนหลังใหม่ และมีนายอุทัย พิมพ์ใจชน สมาชิกสภาผู้แทนราษฎร อดีตประธานรัฐสภา มาเป็นประธานร่วมเปิดอาคารเรียนหลังใหม่หลังนี้ด้วย
สีประจำโรงเรียน
สีประจำโรงเรียนคือ สีน้ำเงิน และ สีขาว หมายถึงความเข้มแข็ง และอดทน
ดอกไม้ประจำโรงเรียน
ดอกไม้ประจำโรงเรียนคือ ดอกเฟื้องฟ้า
ต้นไม้ประจำโรงเรียน
ต้นไม้ประจำโรงเรียนคือ ต้นประดู่
ทำเนียบผู้อำนวยการ
รายนามครูใหญ่โรงเรียนประชาสงเคราะห์ ฝั่งประถมศึกษา
รายนามครูใหญ่โรงเรียนประชาสงเคราะห์ ฝั่งมัธยมศึกษา
เจ้าไชยลังกาพิศาลโสภาคย์คุณ
เจ้าไชยลังกาพิศาลโสภาคย์คุณ เจ้าผู้ครองนครลำพูนองค์ที่ 6 แห่งราชวงศ์ทิพย์จักร พระองค์ทรงปกครองเมืองนครลำพูน ในระหว่างปี พ.ศ. 2386 - พ.ศ. 2414 รวมระยะเวลาที่ทรงปกครองเมืองนครลำพูน 28 ปี ทรงเป็นเจ้าผู้ครองนครลำพูนที่ปกครองเมืองนครลำพูนยาวนานเป็นอับดับที่ 2 รองจาก เจ้าจักรคำขจรศักดิ์ฯ เจ้าผู้ครองนครลำพูน องค์ที่ 10 แห่งราชวงศ์ทิพย์จักร
พระประวัติ
เจ้าไชยลังกาพิศาลโสภาคย์คุณ เป็นราชโอรสในพระยาคำฟั่นเจ้าผู้ครองนครลำพูนองค์ที่ 1 และเจ้าผู้ครองนครเชียงใหม่องค์ที่ 3 กับแม่เจ้าคำแปงราชเทวี ทรงปกครองลำพูนหลังจากที่พระยาน้อยลังกาถึงแก่พิราลัย ต่อมาในปี พ.ศ. 2391 จึงทรงพระกรุณาโปรดเกล้าฯ ตั้งนายหนานไชยลังกา ขึ้นเป็น "พระยาลำพูนไชยลังกา เจ้าเมืองลำพูนไชย"  ต่อมาเมื่อวันที่ 16 ตุลาคม พ.ศ. 2399 ทรงพระกรุณาโปรดเกล้าฯ เลื่อนอิสริยยศ พระยาลำพูนไชยลังกา ขึ้นเป็น  "เจ้านครลำพูนไชย"  และได้รับการเฉลิมพระนามตามตำแหน่งว่า '''.. เจ้าไชยลังกาพิศาลโสภาคย์คุณ หริภุญไชยรัษฎาธิวาศ ประเทศราชธุระธาดา มลาวัยวงษ์มัตยานุกูล ลำพูนนครวิชิตไชย เจ้านครลำพูนไชย .. ''' พระองค์ทรงปกครองเมืองนครลำพูนรวมระยะเวลา 28 ปี และเสด็จถึงแก่พิราลัยในปี พ.ศ. 2414
ผ่องศรี ธาราภูมิ
ผ่องศรี ธาราภูมิ กรรมการบริหารพรรคประชาธิปัตย์ อดีตสมาชิกสภาผู้แทนราษฎรจังหวัดลพบุรี เป็นพี่น้องกับนายนิพนธ์ ธาราภูมิ อดีต สส.พรรคประชาธิปัตย์ และ นางดรุณี รุ่งศรีทอง อดีตสมาชิกสภาเทศบาลเมืองลพบุรี 3 สมัย
ประวัติการศึกษา
ผ่องศรี ธาราภูมิ สำเร็จการศึกษาชั้นประถมศึกษาจากโรงเรียนวินิตศึกษาฯ อ.เมือง จ.ลพบุรี ชั้นมัธยมศึกษาจากโรงเรียนเขมะสิริอนุสรณ์ กรุงเทพมหานคร สำเร็จปริญญาตรีวิทยาศาสตร์บัณฑิต (วท.บ.)ศึกษาศาสตร์–เกษตร จากมหาวิทยาลัยเกษตรศาสตร์ (KU.37) และปริญญาโท วิทยาศาสตร์มหาบัณฑิต (วท.ม.) เกษตรศาสตร์ (โรคพืช) จากมหาวิทยาลัยเกษตรศาสตร์
ประวัติการทำงาน
เมื่อวันที่ 6 สิงหาคม พ.ศ. 2554 ในการประชุมใหญ่วิสามัญเพื่อเลือกตั้งกรรมการบริหารพรรคชุดใหม่ของพรรคประชาธิปัตย์ ผ่องศรี ธาราภูมิได้รับเลือกตั้งให้ดำรงตำแหน่งกรรมการบริหารพรรค ต่อมาในปลายปี พ.ศ. 2556 เธอได้รับเลือกจากที่ประชุมใหญ่ของพรรค ให้ดำรงตำแหน่งนายทะเบียนพรรคประชาธิปัตย์
ยัน ออบลัก
ยัน ออบลัก (Jan Oblak; เกิด 7 มกราคม ค.ศ. 1993) เป็นนักฟุตบอลชาวสโลวีเนีย ปัจจุบันเล่นตำแหน่งผู้รักษาประตูให้กับอัตเลติโกเดมาดริดและทีมชาติสโลวีเนีย
ออบลักเซ็นสัญญากับไบฟีกาเมื่ออายุได้ 17 ปี เขามีส่วนช่วยให้ทีมคว้าเทรเบิลแชมป์ในฤดูกาล 2013–14 ต่อมาเขาย้ายไปอัตเลติโกเดมาดริดด้วยค่าตัว 16 ล้านยูโร กลายเป็นผู้รักษาประตูที่ค่าตัวแพงที่สุดของลาลิกาในตอนนั้น เขาได้รับรางวัลผู้รักษาประตูยอดเยี่ยมในฤดูกาล 2015–16 และมีชื่อเข้าชิงบาลงดอร์ใน ค.ศ. 2017 และ 2018
ออบลักลงเล่นให้กับสโมสรแห่งเมืองหลวงสเปนกว่า 175 นัด และชนะเลิศสามรายการหลัก ซึ่งรวมถึงยูฟ่าซูเปอร์คัพ 2018 ที่อัตเลติโกเดมาดริดสามารถเอาชนะคู่ปรับร่วมเมืองอย่างเรอัลมาดริด ในนามทีมชาติ เขาลงเล่นให้กับสโลวีเนียตั้งแต่ ค.ศ. 2012
เดดไรซิง 4
เดดไรซิง 4 (Dead Rising 4) เป็นวิดีโอเกมแอ็กชันผจญภัยที่พัฒนาโดยแคปคอมแวนคูเวอร์ และเผยแพร่โดยไมโครซอฟท์สตูดิโอส์สำหรับไมโครซอฟท์ วินโดวส์ และเอกซ์บอกซ์วัน โดยเป็นภาคที่สี่ในซีรีส์เดดไรซิง ซึ่งมีการประกาศในงานแถลงข่าวอิเล็กทรอนิกเอ็นเตอร์เทนเมนต์เอ็กซ์โป 2016 ของไมโครซอฟท์เมื่อวันที่ 13 มิถุนายน ค.ศ. 2016 เกมนี้เป็นการกลับมาของแฟรงก์ เวสต์ และมีฉากอยู่ที่วิลลาเมตต์ รัฐโคโลราโด ในธีมคริสต์มาส
เดดไรซิง 4 ได้รับการวางจำหน่ายทั่วโลกเมื่อวันที่ 6 ธันวาคม ค.ศ. 2016 เกมดังกล่าวได้รับการวิจารณ์จากนักวิจารณ์ที่หลากหลาย โดยยกย่องรูปแบบการเล่น และการกลับมาของแฟรงก์ เวสต์ อย่างไรก็ตาม การลดลงของคุณภาพ และปัญหาทางเทคนิคบางอย่างถูกกล่าวถึงในเชิงลบ ทั้งนี้ เวอร์ชันไมโครซอฟท์ วินโดวส์ สำหรับสตีมได้รับการเปิดตัวในเดือนมีนาคม ค.ศ. 2017 ซึ่งเผยแพร่โดยบริษัทแคปคอม ส่วนเกมเวอร์ชันเพลย์สเตชัน 4 ได้ใช้ชื่อเดดไรซิง 4: แฟรงก์สบิ๊กแพกเกจ (Dead Rising 4: Frank's Big Package) ซึ่งเปิดตัวเมื่อวันที่ 5 ธันวาคม ค.ศ. 2017
เทศบาลตำบลบางบาล
เทศบาลตำบลบางบาล เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางบาล ตำบลไทรน้อย ตำบลบางหลวงโดด ตำบลบางหัก ตำบลบางชะนี และตำบลบ้านกุ่ม ในอำเภอบางบาล จังหวัดพระนครศรีอยุธยา เดิมมีฐานะเป็นสุขาภิบาลบางบาลที่จัดตั้งขึ้นใน พ.ศ. 2500 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 10,891 คน
ในวันที่ 1 ตุลาคม 2547 กระทรวงมหาดไทยให้ยุบสภาตำบลบางบาล สภาตำบลไทรน้อย สภาตำบลบ้านกุ่ม สภาตำบลบางชะนี รวมเข้ากับพื้นที่เทศบาลตำบลบางบาล ต่อมาในวันที่ 7 ตุลาคม ปีเดียวกัน กระทรวงมหาดไทยให้ยุบสภาตำบลบางหลวงโดด และสภาตำบลบางหัก รวมเข้ากับพื้นที่เทศบาลตำบลบางบาล จึงทำให้เขตเทศบาลครอบคลุมตำบลบางบาล ตำบลไทรน้อย ตำบลบางหลวงโดด ตำบลบางหัก ตำบลบางชะนี ตำบลบ้านกุ่มทั้งหมด
พื้นที่เทศบาลตำบลตั้งอยู่ทางทิศตะวันตกของอำเภอบางบาล อยู่ห่างจากที่ว่าการอำเภอบางบาลประมาณ 7.91 กิโลเมตร ศาลากลางจังหวัดพระนครศรีอยุธยาประมาณ 32.1 กิโลเมตร อยู่ห่างจากกรุงเทพมหานครประมาณ 85.6 กิโลเมตรตามทางรถยนต์ ตรงกลางของเขตเทศบาลมีแม่น้ำเจ้าพระยาและคลองบางบาลไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 48.06 ตารางกิโลเมตร
ราวิล มูคามาเดียรอฟ
ราวิล มูคามาเดียรอฟ (Ravil Mukhamadiarov) นักมวยสากลชาวรัสเซีย เกิดเมื่อ 20 กรกฎาคม พ.ศ. 2517 สถิติการชก 33 ครั้ง ชนะ 7 (น็อค 6) แพ้ 26
ฌูล มาซาแร็ง
ฌูล พระคาร์ดินัลมาซาแร็ง (Jules Cardinal Mazarin) หรือชื่อเกิดคือ จุยลิโอ ไรมอนโด มัซซารีโน (Giulio Raimondo Mazzarino) เป็นดยุกแห่งเรอแตล มาแยน และเนอแวร์ เกิดที่ราชอาณาจักรเนเปิลส์ ในปี ค.ศ. 1602 เป็นพระคาร์ดินัลชาวอิตาลี และมีบทบาทสำคัญในการช่วยพระเจ้าหลุยส์ที่ 14 แห่งฝรั่งเศสขณะยังทรงพระเยาว์ปกครองประเทศ
เขาเคยเป็นนายทหารกองทัพของบิชอปแห่งโรม ได้รับการศึกษาจากโรมและมาดริด ต่อมาได้รับการแต่งตั้งให้เป็นเอกอัครสมณทูตสันตะสำนักประจำราชสำนักพระเจ้าหลุยส์ที่ 13 แห่งฝรั่งเศส เมื่อออกจากการทูตแล้วก็ได้เข้ารับราชการกับพระเจ้าหลุยส์ที่ 13 และได้โอนสัญชาติเป็นชาวฝรั่งเศส ต่อมารีเชอลีเยอแต่งตั้งให้มาซาแร็งเป็นบิชอป เพราะพอใจว่ามีความรู้ในเรื่องการเมืองยุโรปเป็นอย่างดี
เมื่อพระเจ้าหลุยส์ที่ 13 สวรรคต มาซาแร็งได้เข้ามามีส่วนช่วยในการบริหารประเทศเมื่อครั้งที่พระเจ้าหลุยส์ที่ 14 ยังทรงพระเยาว์และยังคงสืบทอดนโยบายที่พระคาร์ดินัลรีเชอลีเยอได้วางรากฐานไว้ มาซาแร็งเป็นผู้มีความสามารถและไม่ชอบสงครามผิดกับรีเชอลีเยอ แต่สิ่งหนึ่งที่เหมือนกันคือการยกย่องพระมหากษัตริย์ให้เป็นพระเจ้าแผ่นดินในระบอบสมบูรณาญาสิทธิราชย์ให้มากที่สุดเท่าที่จะทำได้ เขาดำรงตำแหน่งอัครมหาเสนาบดีในพระเจ้าหลุยส์ที่ 14 เป็นเวลา 18 ปี ถึงแก่อสัญกรรมวันที่ 1 มีนาคม พ.ศ. 1661 ณ กรุงปารีส ราชอาณาจักรฝรั่งเศส เมื่อมีอายุได้ 59 ปี
ดาวเทียมพ้องคาบโลก
ดาวเทียมพ้องคาบโลก (geosynchronous satellite) หมายถึงดาวเทียมที่โคจรอยู่ในวงโคจรพ้องคาบโลก ซึ่งมีคาบการโคจรเท่ากับคาบการหมุนรอบตัวเองของโลก หรืออีกนัยคือ เมื่อเวลาผ่านไปหนึ่งวันดาราคติ (23 ชั่วโมง 56 นาที 4 วินาที) ดาวเทียมดวงนั้น จะกลับมาอยู่ที่ตำแหน่งเดิมเมื่อมองจากพื้นโลกจุดเดิม ทั้งนี้ในกรณีที่เป็นดาวเทียมที่โคจรอยู่ในวงโคจรค้างฟ้า เราจะเรียกดาวเทียมประเภทนี้ว่า ดาวเทียมค้างฟ้า หรือ ดาวเทียมประจำที่ (geostationary satellite) แทน
นิยาม
ตาม "กฎของเคปเลอร์" ข้อที่สาม คาบการโคจรของดาวเทียมที่เป็นวงกลมจะเพิ่มตามระยะความสูงที่เพิ่ม
สถานีอวกาศและกระสวยอวกาศ ชนิดวงโคจรต่ำระหว่าง 320 - 640 กิโลเมตรเหนือผิวโลกจะโคจรรอบโลกวันละ 15 - 16 รอบต่อวัน ดวงจันทร์ที่อยู่ห่างจากผิวโลก 385,000 กิโลเมตรจะใช้เวลาโคจรรอบโลก 30 วันต่อรอบ และในระหว่างความสูงของวงโคจรดังกล่าวนี้เอง จะมีความสูง "พิศวง" ณ ระดับ 35,786 กิโลเมตร ที่วงโคจรรอบโลกของดาวเทียมจะเท่าการหมุนของโลกพอดี เท่ากับวันดาราคติ (sidereal day) คือ 23 ชั่วโมง 56 นาที เรียกว่า วงโคจรพ้องคาบโลก
แต่ถ้า วงโคจรของดาวเทียมพ้องคาบโลก ไม่เข้าแนบเส้นศูนย์สูตรพอดี เรียกว่า วงโคจรเอียง และถ้ามองจากพื้นดิน จะเห็นเหมือนว่า ดาวเทียมแกว่งกวัดที่จุดตายตัวจุดหนึ่งบนท้องฟ้าและถ้ามุมระหว่างวงจรและเส้นศูนย์สูตรแคบลง การแกว่งกวัดจะลดลงจนถ้าทับแนวเส้นศูนย์สูตรพอดี ดาวเทียมจะเข้าตำแหน่งสัมพันธ์ประจำที่กับจุดหนึ่งบนพื้นผิวโลก เรียกว่า ดาวเทียมประจำที่
การประยุกต์
ปัจจุบันมีดาวเทียมพ้องคาบโลกโคจรและใช้งานอยู่ประมาณ 300 ดวง ดาวเทียมประจำที่จะดูเหมือนอยู่นิ่งตายตัว ที่ตำแหน่งหนึ่งเหนือผิวโลก การรับและส่งสัญญาณวิทยุโทรทัศน์ จึงไม่ต้องใช้จานรับสัญญาณ ที่ต้องคอยหันเหติดตามดาวเทียม การก่อสร้างจึงสามารถประจำตำแหน่งโดยตายตัวได้ ทำให้ค่าก่อสร้างและค่าใช้จ่ายปฏิบัติการต่ำกว่าดาวเทียมรูปแบบหันเหติดตามมาก ดาวเทียมประเภทนี้ปฏิวัติระบบการสื่อสาร ทั้งการส่งสัญญาณวิทยุโทรทัศน์ การพยากรณ์อากาศ และการสอดแนมป้องกันประเทศ
เสม็ดขาว
เสม็ดขาว เป็นไม้ยืนต้นขนาดเล็ก-ใหญ่ สูง 5-25 เมตร ผลัดใบ เรือนยอดเป็นพุ่มกลม ใบอ่อนสีแดง เปลือกสีน้ำตาลแดง มีใบเดี่ยวเรียงตรงข้าม ใบรูปใบหอกแกมรูปไข่ ดอกสีขาว ออกเป็นช่อแบบช่อกระจุกแยกแขนงตามซอกใบและปลายกิ่ง ดอก ออก ก.พ - เม.ย ผลสดแบบมีเนื้อเมล็ดเดี่ยว ทรงกลม หรือ ไข่สีขาว ผล ออก มี.ค - มิ.ย
มีประโยชน์ ยอดอ่อน นำมาลวก หรือกินกับผักกับน้ำพริก มีรสเปรี้ยวอมฝาด ใบตำพอกแก้เคล็ดขัดยอก ฟกบวม
รายชื่อแหล่งมรดกโลกในประเทศเอสโตเนีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเอสโตเนียทั้งสิ้น 2 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศเอสโตเนียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 3 แห่ง
เซลยาลันส์ฟอสส์
เซลยาลันส์ฟอสส์ (Seljalandsfoss) เป็นน้ำตกในประเทศไอซ์แลนด์ น้ำตกเซลยาลันส์ฟอสส์ตั้งอยู่ในภูมิภาคทางตอนใต้ของไอซ์แลนด์ข้างถนนหมายเลข 1 และถนนที่นำไปสู่สันเขาธอร์สเมิร์กถนนหมายเลข 249 น้ำตกมีความสูง 60 เมตร (197 ฟุต) และเป็นส่วนหนึ่งของแม่น้ำเซลยาลันส์ที่มีต้นกำเนิดในธารน้ำแข็งภูเขาไฟเอย์ยาฟิยัตลาเยอคึตซ์ นักท่องเที่ยวสามารถเดินเข้าไปหลังน้ำตกซึ่งจะเป็นถ้ำเล็ก ๆ
ข้อถกเถียง
มีแผนการสร้างศูนย์ข้อมูลขนาด 2,000 ตารางเมตร สูง 8 เมตรใกล้กับน้ำตก ก่อให้เกิดความขัดแย้งในประเทศไอซ์แลนด์ในเดือนพฤษภาคม พ.ศ. 2560 ฝ่ายตรงข้ามของแผนแย้งว่าอาคารดังกล่าวจะทำให้บดบังทัศนียภาพของน้ำตกและพื้นที่ดูไม่เป็นธรรมชาติ
ในวัฒนธรรมสมัยนิยม
เซลยาลันส์ฟอสส์เป็นจุดแวะระหว่างขาแรกของรายการดิอะเมซิ่งเรซ 6
น้ำตกเซลยาลันส์ฟอสส์ปรากฏในภาพยนตร์เรื่อง CKY2K พร้อมกับดนตรีปีเยิร์ก
ฉากจากภาพยนตร์ปี พ.ศ. 2553 เรื่อง The Juniper Tree มีตัวละครของปีเยิร์กเดินไปหลังน้ำตก
มิวสิกวิดีโออย่างเป็นทางการของ "I'll Show You" โดยจัสติน บีเบอร์ ได้นำเสนอทะเลสาบน้ำแข็งและแม่น้ำทางตอนใต้ของไอซ์แลนด์รวมถึงเซลยาลันส์ฟอสส์
ตอนแรกของฤดูกาลที่สามของสตาร์ เทรค: ดิสคัฟเวอรี่ "That Hope Is You ตอนที่ 1" มีฉากสั้น ๆ ที่น้ำตก
โวล์ฟ เมสซิ่ง
โวล์ฟ เมสซิ่ง (Wolf Messing) มีชื่อเต็มว่า โวล์ฟ เกรโกเรวิช เมสซิ่ง (Wolf Gregorevich Messing; וּוֹלףֿ מסינג; Wolf Grigorewicz Messing; Во́льф Григо́рьевич (Ге́ршикович) Ме́ссинг Vóľf Gérškovič (Grigór'evič) Méssing) เป็นบุคคลผู้มีพลังจิตที่มีชื่อเสียงคนหนึ่งของโลกในยุคสงครามโลกครั้งที่สอง โวล์ฟ เมสซิ่ง เกิดเมื่อวันที่ 10 กันยายน ค.ศ. 1899 ที่เมืองโกรากาลวาเรีย ซึ่งเป็นเมืองที่อยู่ติดกับพรมแดนโปแลนด์กับรัสเซีย ใกล้กับกรุงวอร์ซอ เมืองหลวงของประเทศโปแลนด์
โดยครอบครัวของเมสซิ่งอยู่ในฐานะยากจนใช้ชีวิตแบบเรียบง่ายและเคร่งศาสนา ในวัยเด็กเมสซิ่งสามารถเรียนรู้และอ่านคำภีร์โบราณของศาสนายิวได้อย่างแตกฉาน จนมีนักบวชคนหนึ่งแถวบ้านได้สนับสนุนให้ไปเรียนต่อทางด้านศาสนาในหมู่บ้านแห่งหนึ่ง แต่เมสซิ่งไม่มีความสุขและไม่ชอบเลย เมื่ออายุได้ 11 ปี เมสซิ่งได้หันเหชีวิตไปท่องโลกด้วยตัวเองตามลำพังโดยมีเงินติดตัวเพียง 18 เซ็นต์ และได้ใช้พลังจิตสะกดพนักงานตรวจตั๋วรถไฟให้เห็นว่าเศษกระดาษที่เมสซิ่งยื่นให้ไปนั้นเป็นตั๋วรถไฟจริง ๆ ซึ่งพนักงานก็ได้เอากระดาษแผ่นนั้นสอดเข้าไปในเครื่องเจาะรู เจาะรูและยื่นให้เมสซิ่งคืน ซึ่งนับว่าเป็นครั้งแรกของเมสซิ่งที่ได้ใช้พลังจิตสะกดผู้อื่น
โวล์ฟ เมสซิ่ง มาใช้ชีวิตอยู่ ณ เมืองเบอร์ลิน โดยทำงานเป็นพนักงานส่งของในเขตของชาวยิว ครั้งหนึ่งได้เกิดเป็นลมหน้ามืดล้มลงไป หลังจากได้นำส่งเข้าโรงพยาบาล แพทย์ได้ทำการตรวจหัวใจของเมซิ่งแล้วพบว่า หยุดเต้น ไม่หายใจ จึงถูกนำร่างเข้าสู่ห้องเก็บศพและเกือบถูกส่งกลบแล้ว แต่ปรากฏว่าได้มีนักศึกษาแพทย์คนหนึ่งได้ทำการตรวจร่างกายของเมสซิ่งอย่างละเอียดอีกครั้งหนึ่ง พบว่า เมสซิ่งยังไม่ตาย เพียงแต่หัวใจและชีพจรเต้นอ่อนมากจนแทบจะวัดไม่ได้เลย ซึ่งต่อมาได้มีนักวิทยาศาสตร์ที่ศึกษาด้านพลังจิตและเรื่องลึกลับนี้ เชื่อว่า เหตุการณ์นี้เป็นการสะกดจิตตัวเอง
โวล์ฟ เมสซิ่ง ได้พบปะกับบุคคลที่มีชื่อเสียงหลายคนระดับโลก เช่น อัลเบิร์ต ไอน์สไตน์, ซิกมันด์ ฟรอยด์ และมหาตมะ คานธี โดยได้แสดงพลังจิตของตนเองให้ได้ดู ในการทดสอบกับไอสไตน์และฟรอยด์ เมสซิ่งได้รับคำสั่งจากจิตของฟรอยด์ให้ดึงหนวดของไอน์สไตน์มา 3 เส้น ซึ่งก็ปรากฏว่าทำได้ตรงตามคำสั่ง และกับมหาตมะ คานธี สามารถหยิบขลุ่ยขึ้นมาจากลิ้นชักบนโต๊ะและยื่นให้คานธีตามคำสั่งของคานธีจริง ๆ และอีกครั้งหนึ่งสามารถหาเพชรประจำตระกูลมูลค่าสูงถึง 8 แสนเหรียญของคหบดีชาวโปแลนด์ที่หายไปในงานเลี้ยงครั้งหนึ่งได้ โดยที่ได้ระดมคนหาจนทั่วแล้วก็ไม่พบ แต่เมสซิ่งรู้ว่าเพชรซ่อนอยู่ในตุ๊กตาหมีในห้องของคนงานในบ้านคณบดีนั่นเอง เนื่องจากลูกชายตัวเล็ก ๆ ของคนรับใช้ในบ้านเป็นผู้นำไปซ่อนเอง
ความสามารถของเมสซิ่งยังสามารถทำนายเหตุการณ์ล่วงหน้าได้อีกด้วย หลายต่อหลายครั้งที่ออกแสดง เมสซิ่งได้ทำนายเหตุการณ์สงครามไว้ว่า ดินแดนแถบคาบสมุทรบอลติก, ไบโลรัสเซีย, ยูเครน จะตกอยู่ภายใต้การยึดครองของนาซี หรือเป็นผู้ทำนายถึงจุดจบของอดอล์ฟ ฮิตเลอร์ จนถูกทางนาซีไล่ล่าตัวอย่างหนัก ซึ่งทุกอย่างก็ปรากฏเป็นจริงดังคำทำนายทุกอย่าง
โวล์ฟ เมสซิ่ง เสียชีวิตเมื่อวันที่ 8 พฤศจิกายน ค.ศ. 1974 ที่กรุงมอสโคว์ ประเทศรัสเซีย
เซเว่น (อัลบั้มบิ๊กแอส)
เซเว่น (Seven) เป็นสตูดิโออัลบั้มชุดที่ 4 ของวงร็อค บิ๊กแอส และยังเป็นสตูดิโออัลบั้มชุดแรกที่ออกกับค่ายจีนี่เรคอร์ดส สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล เป็นผู้อำนวยการสร้าง เพลงที่มีชื่อเสียงจากอัลบั้มนี้ อาทิเช่น "ยักษ์ใหญ่ไล่ยักษ์เล็ก", "ดีแต่ปาก", "เล่นของสูง", "คนไม่เอาถ่าน", "เกิดมาแค่รักกัน" เป็นต้น
อนึ่ง ชื่ออัลบั้มนี้ ได้มากจากการเดินทางเข้าสู่ปีที่ 7 ของบิ๊กแอส นับตั้งแต่ปี พ.ศ. 2540
การหลอกลวงนาวิกดีเดย์
การปฏิบัติการ Taxable, Glimmer และ Big Drum เป็นหนึ่งในปฏิบัติการทางทหารเมื่อวันที่ 6 มิถุนายน ค.ศ. 1944 เพื่อสนับสนุนกองกำลังทหารฝ่ายสัมพันธมิตรในการบุกพื้นที่นอร์มังดี การปฏิบัติการทางทหารเรือได้ใช้ยุทธนาวีชื่อว่า "ปฏิบัติการบอดี้การ์ด" (อังกฤษ: Operation Bodyguard" เป็นการปฏิบัติการที่มีทั้งกลยุทธ์และยุทธศาสตร์ในการบุกรุกพื้นที่ให้สำเร็จ
ศรัณยู ประชากริช
ศรัณยู ประชากริช (เกิด 6 ตุลาคม พ.ศ. 2526) ชื่อเล่น บีม เป็นนักแสดง พิธีกร ดีเจชาวไทย ลูกชายคนโตของ รุ่งโรจน์ ประชากริช และ คุณวีณา ประชากริช เจ้าของห้างหุ้นส่วนจำกัด ป.รุ่งโรจน์อะไหล่ยนต์ แห่งวงการอะไหล่รถยนต์ของหลายยี่ห้อดัง
ประวัติและการศึกษา
ศรัณยูเล่าว่าในสมัยเรียนมัธยม ตอนชั้น ม.2 เขาขอพ่อซื้อรถ แข่งรถ โดดเรียน ดูดบุหรี่ เที่ยวเธค ทั้งเจาะลิ้น เจาะสะดือ เจาะหัวนม หลังจบ ม.6 เข้าศึกษาที่มหาวิทยาลัยกรุงเทพ แต่เรียนพอเรียนปีหนึ่ง คิดว่าไม่ใช่และสนใจอยากเรียนภาษาญี่ปุ่น จึงไปศึกษาที่เมืองโอซะกะ (โอซาก้า) ประเทศญี่ปุ่น ในสาขา Business แต่พอเรียนแล้วคิดว่าไม่ใช่ที่เขาต้องการอีก ประกอบกับไปมีเรื่องกับยากูซ่าจนต้องหนีกลับมาประเทศไทย หนำซ้ำยังโดนตามมาถึงบ้านจนทางบ้านต้องจ่ายเงินให้ไป จึงย้ายไปเรียนในสาขาออกแบบภายใน ที่สถาบันศิลปะแห่งซานฟรานซิสโก สหรัฐอเมริกา
หลังจากกลับประเทศไทยได้ทำงานเป็นดีเจที่ HITZ 955 เป็นพิธีกรรายการสีสันบันเทิงสด และยังแสดงละครเรื่องแรกกับทางช่อง 3 เรื่อง เสน่หาเงินตรา รับบท “ภานุทัต” เล่นละครเรื่อง อนันตาลัย และ เพลงดินกลิ่นดาว
กระแสข้อวิจารณ์
ต่อมาเดือนพฤศจิกายน 2552 มีข่าวทางหน้าหนังสือพิมพ์ว่าขับรถฟอร์จูนเนอร์ชนแล้วหนี ทั้งนี้รถตกแต่งเลียนแบบรถตำรวจที่ใช้ในราชการ ประตูทั้งสี่ทำสีเป็นสีขาวเข้าข่ายเปลี่ยนแปลงสีรถโดยไม่แจ้งให้เจ้าพนักงานทราบเพราะสีเดิมคือสีดำ สีขาวที่ทำเพิ่มถือว่าเกิน 30% ของตัวรถ มีตราสำนักงานตำรวจแห่งชาติข้างประตู ประตูหลังติดหมายเลข 2-0 แปลว่าร้อยเวรสอบสวน กระจกหลังติดตรากองปราบปราม และเมื่อตรวจสอบภายในรถพบอาวุธปืน ขนาด .22 ซึ่งเป็นของผู้อื่น 1 กระบอก มีดสปาต้า 1 เล่ม กุญแจมือ วิทยุโทรคมนาคมแบบมือถือของตำรวจ เครื่องช็อตไฟฟ้า ทั้งนี้ศรัณยูเปิดเผยว่า เป็นของตนเองเอาไว้ป้องกันตัว ส่วนรถเพื่อไว้ใช้ในการอำนวยความสะดวกให้กับผู้ใหญ่ที่นับถือในการเดินทางไปไหนมาไหนและใช้ในการแสดง ส่วนข้อหาพนักงานสอบสวนแจ้งเพียงข้อหาเดียวคือ พกพาอาวุธปืนผิดมือในที่สาธารณะโดยไม่ได้รับอนุญาต ซึ่งทำให้เป็นข้อกังขาแก่สาธารณชนว่าตำรวจ สน. สามเสนเป็นสองมาตรฐาน เพราะหากเป็นบุคคลธรรมดามีข้อหาหนักเยอะเช่นนี้คงจะไม่รอดจากการเข้าคุกและค่าปรับเป็นหลายแสนแน่นอน และมีหลายคนเคยเห็นรถคันนี้ใช้ทะเบียนหมายเลขอื่นซึ่งคันนี้อาจจะเข้าข่ายปลอมแปลงทะเบียนด้วย
ชีวิตส่วนตัว
ชีวิตครอบครัว บีม - ศรัณยู หมั้นในวันที่ 27 กันยายน 2558 และฉลองมงคลพร้อมจดทะเบียนสมรส ในวันที่ 20 ธันวาคม 2558 กับหญิงสาวลูกครึ่งไทย-ญี่ปุ่น นอกวงการ ชื่อ "ชาช่า ทามาดะ" หรือ "ชาช่า ภักค์ไพบูลย์" เป็นพี่สาวของ ชัญญ่า ทามาดะ ซึ่งชาช่าและหนุ่มบีม คบหาดูใจกันมาได้ 4 ปี
ในปัจจุบัน
-
ในอดีต
MON - FRI 10:00 - 13:00 10 HITZ IN A ROW 10 เพลงฮิตซ์ต่อเนื่อง (ตอนเข้ามารอบที่ 02) (HITZ 955)
จักรพรรดินีเว่ย
จักรพรรดินีเว่ย อาจหมายถึง
Nichallea
Nichallea เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ ภาคกลางทางตะวันตกและทางตะวันตก แอฟริกาเขตร้อน พบในประเทศ คาบินดา (แองโกลา), แคเมอรูน, คองโก, กาบอง, กานา, ไอวอรี่โคสต์, ไลบีเรีย, ไนจีเรีย, เซียร์ราลีโอนและไซร์
สปีชีส์ในสกุล ได้แก่: Nichallea soyauxii (Hiern) Bridson
โต๊ะครู
โต๊ะครู หรือเรียกอีกอย่างหนึ่งว่า โต๊ะฆูรู  (Tok Guru) ในภาษามลายู ตรงกับภาษาอาหรับว่า อูลามาอ ในประวัติศาสตร์มีโต๊ะครูที่มีความรู้มากมายหลายท่าน เช่น โต๊ะครูปอเนาะดาลอ  โต๊ะครูอัลมัรฮูมมาฮมูด บินมูฮัมมัดอามีนผู้ก่อตั้งปอเนาะวะอซุฏดีน (รอตันบาตู นราธิวาส )
Neurotheca
Neurotheca เป็นสกุลของพืชดอกที่อยู่ในวงศ์ Gentianaceae.
ถิ่นกำเนิดของมันคือ ทวีปอเมริกาใต้ตอนเหนือถึงบราซิล เขตร้อนและแอฟริกาตอนใต้ และมาดากัสการ์
สปีชีส์ในสกุล ได้แก่:
แฮร์รี่ พอตเตอร์กับเครื่องรางยมทูต
แฮร์รี่ พอตเตอร์กับเครื่องรางยมทูต (Harry Potter and the Deathly Hallows) เป็นนวนิยายแนวแฟนตาซี เขียนโดยนักเขียนชาวอังกฤษ เจ. เค. โรว์ลิ่ง เป็นหนังสือเล่มที่เจ็ดและเป็นเล่มสุดท้ายในนวนิยายชุด แฮร์รี่ พอตเตอร์ ออกวางจำหน่ายครั้งแรกเมื่อ 21 กรกฎาคม ค.ศ. 2007 เป็นการปิดฉากชุดนวนิยายซึ่งเริ่มต้นเมื่อ ค.ศ. 1997 จากการตีพิมพ์นวนิยายเรื่อง แฮร์รี่ พอตเตอร์กับศิลาอาถรรพ์ ในประเทศอังกฤษตีพิมพ์โดยสำนักพิมพ์บลูมสบิวรี่ ประเทศอเมริกาตีพิมพ์โดยสกอลาสติก และในประเทศไทยตีพิมพ์โดยสำนักพิมพ์นานมีบุ๊คส์ (ออกจำหน่ายวันที่ 7 ธันวาคมพ.ศ. 2550 ) ดำเนินเรื่องราวต่อจากเหตุการณ์ใน แฮร์รี่ พอตเตอร์กับเจ้าชายเลือดผสม ไปจนถึงการเผชิญหน้าครั้งสุดท้ายระหว่างสองพ่อมด แฮร์รี่ พอตเตอร์ และลอร์ดโวลเดอมอร์
ก่อนหนังสือจะออก มีการคาดเดาเกี่ยวกับความหมายของชื่อ Deathly Hallows ผู้แต่งได้ตอบคำถามเกี่ยวกับเรื่องนี้ไว้ว่า "การอธิบายความหมายของ Hallows จะเผยเนื้อเรื่องมากเกินไป" และปฏิเสธที่จะตอบคำถาม ก่อนการประกาศชื่อเรื่อง โรว์ลิ่งเคยแถลงว่ามีชื่อเรื่องที่คิดไว้สามชื่อ คือ Harry Potter and the Deathly Hallows,Harry Potter and the Peverell Quest และ Harry Potter and the Elder Wand
ฉบับภาษาไทย
ได้มีการประกาศชื่อของหนังสือฉบับภาษาไทยของ แฮร์รี่ พอตเตอร์ ภาค 7 อย่างเป็นทางการเมื่อวันที่ 16 ตุลาคม พ.ศ. 2550 โดย น.ส.คิม จงสถิตย์วัฒนา ผู้ช่วยกรรมการผู้จัดการ ฝ่ายบริหารทั่วไป สำนักพิมพ์นานมีบุ๊คส์ แถลงเปิดตัวชื่อภาษาไทยหนังสือแฮร์รี่ พอตเตอร์ เล่ม 7 (อวสาน) มีชื่อตอนว่า "แฮร์รี่ พอตเตอร์ กับเครื่องรางยมทูต" ซึ่งได้รับการอนุมัติรูปแบบตัวอักษรหน้าปก ฉบับภาษาไทยจากสำนักพิมพ์เจ้าของลิขสิทธิ์แล้ว โดยสำนักพิมพ์นานมีบุ๊คส์ ร่วมกับกรุงเทพมหานคร ได้จัดงานเปิดตัวหนังสือฉบับภาษาไทยและวางจำหน่ายอย่างเป็นทางการในวันที่ 7 ธันวาคม พ.ศ. 2550 เวลา 24.00 น. ณ อุทยานเบญจสิริ ถ.สุขุมวิท
เรื่องย่อ
เรื่องเริ่มต้นที่บ้านของลูเซียส มัลฟอย โดยลอร์ดโวลเดอมอร์ และสมุนจำนวนหนึ่ง วางแผนการเกี่ยวกับการย้ายออกจากบ้านเดอร์สลี่ย์ของแฮร์รี่ พอตเตอร์ เจ้าหน้าที่ของกระทรวงชื่อแยกซ์ลีย์ ระบุว่าแฮร์รี่จะย้ายออกในวันคล้ายวันเกิด ในขณะที่สเนประบุว่าแฮร์รี่จะย้ายออกก่อนหน้านั้นหนึ่งสัปดาห์ โวลเดอมอร์ยืมไม้กายสิทธิ์ของมัลฟอย จากการที่ไม้กายสิทธิ์ของเขาเองใช้ไม่ได้ผลกับแฮร์รี่
ภาคีนกฟีนิกซ์ส่งพ่อมดมาคุ้มครองครอบครัวเดอร์สลีย์ ในขณะที่กองกำลังอีกส่วนหนึ่งมาพาตัวแฮร์รี่ออกไป โดยวางแผนให้คนอีกหกคนเป็นนกต่อ ใช้น้ำยาสรรพรสแปลงตัวเป็นแฮร์รี่กระจายไปยังที่ซ่อนต่างๆกัน แต่แฮร์รี่ยังคงถูกสมุนโวลเดอมอร์ระบุตัวได้จากการใช้คาถาปลดอาวุธที่เขาใช้กับผู้เสพความตายซึ่งถูกคาถาสกดใจ อย่างไรก็ตาม ไม้กายสิทธิ์ของแฮร์รี่ยังคงชนะไม้ที่ยืมมาของโวลเดอมอร์ แฮร์รี่ไปถึงบ้านโพรงกระต่ายอย่างปลอดภัย แต่เฮ็ดวิกต้องตายจากการปะทะกัน และพบว่าจอร์จ วีสลีย์เสียหูไปข้างหนึ่งด้วยคาถาของสเนป และอลาสเตอร์ มูดดี้ถูกโวลเดอมอร์ฆ่า
สองสามวันต่อมา รัฐมนตรีกระทรวงเวทมนตร์มาที่บ้านโพรงกระต่าย เพื่อนำของตามพินัยกรรมของดัมเบิลดอร์มาให้แฮร์รี่ รอน และเฮอร์ไมโอนี่ รอนได้รับ "ดีลูมิเนเตอร์" หรือ "ที่ดับไฟ" ของดัมเบิลดอร์ เฮอร์ไมโอนี่ได้รับหนังสือ "นิทานของบีเดิลยอดกวี"เป็นภาษารูนโบราณ ส่วนแฮร์รี่ได้รับลูกสนิชลูกแรกที่แฮร์รี่จับได้ และดาบของกริฟฟินดอร์ อย่างไรก็ตามกระทรวงไม่ได้ให้ดาบแก่แฮรี่เพราะกระทรวงไม่รู้ว่าดาบอยู่ที่ไหน
ในระหว่างงานแต่งงานของบิล วีสลีย์ และเฟลอร์ เดอลากูร์ มีข่าวมาว่าโวลเดอมอร์ได้เข้าควบคุมกระทรวงเวทมนตร์เป็นผลสำเร็จ และผู้เสพความตายได้เข้าโจมตีอีกครั้ง แฮร์รี่และเพื่อนทั้งสองหายตัวหนีไปยังบาร์ของมักเกิ้ลแห่งหนึ่ง แต่ก็ถูกตามพบอย่างง่ายดาย เพราะโวลเดอร์มอร์ได้ใช้ชื่อตัวเองเป็นคำต้องห้าม อย่างไรก็ตาม ทั้งสามหนีรอดไปได้อีก จากนั้นจึงหนีไปยังบ้านเลขที่ 12 กริมโมลด์เพลซ ซึ่งได้ค้นพบว่า ร.อ.บ. คือเรกูลัส แบล็ก น้องของซิเรียสจากการสอบถามเอลฟประจำบ้านครีเชอร์และล็อกเก็ตของจริงซึ่งแฮร์รี่ตามหานั้น ไปตกอยู่ในความครอบครองของโดโลเรส อัมบริดจ์ได้มาจากการขายของมันดังกัส
กลุ่มของแฮร์รี่สามารถบุกเข้าไปในกระทรวง และนำล็อกเก็ตมาได้สำเร็จ อย่างไรก็ตาม ที่ซ่อนที่กริมโมลด์เพลซถูกค้นพบ ทั้งสามจึงต้องเร่ร่อนตามชนบทโดยเปลี่ยนที่พักแรมไปเรื่อยๆ และต่อมาได้ทราบโดยบังเอิญว่าดาบกริฟฟินดอร์ที่เคยเห็นเป็นดาบปลอมทำเลียนแบบ ส่วนดาบจริงนั้นหายไป ระหว่างนั้น รอนได้ทะเลาะกับแฮร์รี่ และแยกตัวจากไป แฮร์รี่และเฮอร์ไมโอนี่ไปยังก็อดดริกฮอลโล่ เพื่อตามหาดาบ แต่กลับถูกนากินี งูของโวลเดอมอร์ทำร้าย และไม้กายสิทธิ์ของแฮร์รี่เสียหายโดยไม่อาจซ่อมได้  หลังจากนั้นไม่นาน มีผู้พิทักษ์รูปกวางตัวเมียปรากฏตัวบริเวณค่ายพักที่แฮร์รี่อยู่ และกวางได้นำแฮร์รี่ไปพบดาบกริฟฟินดอร์ซึ่งซ่อนอยู่ในบึงน้ำแข็ง รอนกลับมาช่วยแฮร์รี่ในการนำดาบขึ้นมา และทำลายล็อกเก็ตซึ่งเป็นฮอร์ครักซ์อันแรก ทั้งสามไปยังบ้านของครอบครัวเลิฟกู๊ด และได้รู้เรื่อง "เครื่องรางยมทูต" สามอย่าง ได้แก่ ไม้กายสิทธิ์ที่ทำจากไม้เอลเดอร์ ซึ่งทำให้ชนะการต่อสู้ หินชุบวิญญาณ ที่สามารถเรียกคนตายกลับมา และผ้าคลุมล่องหนที่ไม่เสื่อมตามกาลเวลา อย่างไรก็ตาม พ่อของลูน่าแจ้งกระทรวงเรื่องแฮร์รี่ โดยหวังแลกกับลูน่าที่ถูกจับไปก่อนหน้า พวกของแฮร์รี่หนีรอดได้อีกครั้ง
พวกของแฮร์รี่ถูกนักล่าค่าหัวจับได้ หลังจากแฮร์รี่เผลอเอ่ยชื่อโวลเดอมอร์ เพราะมีการเสกคาถาให้เป็นคำต้องห้ามและบุคคลที่พูดคำนี้จะถูกระบุตัวได้ทันที พวกนักล่านำแฮร์รี่และเพื่อน รวมทั้งดีน โทมัส และก็อบลินชื่อกริ๊บฮุกที่ถูกจับอยู่ด้วยไปยังบ้านมัลฟอย ที่นั้น พวกเขาได้พบกับโอลิแวนเดอร์ ช่างทำไม้กายสิทธิ์ และลูน่า เลิฟกู๊ด ทั้งหมดหนีไปได้ด้วยความช่วยเหลือของน้องชายดัมเบอร์ดอร์ซึ่งได้กระจกอีส่วนของซีเรียส แบล็กไปจึงได้เรียกด็อบบี้ เอลฟ์ที่เคยอยู่กับมัลฟอย แต่ดอบบี้ถูกเบลลาทริกซ์ เลสแตรงจ์ฆ่าตาย พวกเขาหนีไปอยู่ที่บ้านของบิลและเฟลอร์
ทั้งสามบุกเข้าไปในธนาคารกริงกอตส์ด้วยความช่วยเหลือของก็อบลิน และขโมยถ้วยฮัฟเฟิลพัฟออกมาจากห้องนิรภัยของเลสแตรงจ์โดยได้ขโมยมังกรออกมา โวลเดอมอร์ทราบข่าวการขโมยนี้ จึงทราบในที่สุดว่าพวกแฮร์รี่กำลังตามหาฮอร์ครักซ์ แฮร์รี่ได้รับรู้ความคิดของโวลเดอมอร์อีกครั้ง ขณะที่เขากำลังลำดับที่ตั้งของฮอร์ครักซ์ทั้งหมด ทำให้แฮร์รี่ได้รู้ว่าฮอร์ครักซ์อันสุดท้ายที่ตนยังไม่ทราบว่าเป็นอะไรนั้นอยู่ในฮอกวอตส์นั่นซึ่งเกี่ยวกับเรเวนคลอ พวกเขากลับเข้าไปในฮอกวอตส์ด้วยความช่วยเหลือของอาเบอร์ฟอร์ธ ดัมเบิลดอร์ น้องชายของอัลบัส
แฮร์รี่แจ้งเตือนการมาของโวลเดอมอร์แก่อาจารย์ และพบฮอร์ครักซ์ซึ่งเป็นรัดเกล้าของเรเวนคลอในห้องต้องประสงค์ หลังจากนั้นพวกของแฮร์รี่ได้ไปยังเพิงโหยหวน และเห็นโวลเดอมอร์ฆ่าสเนป ด้วยความเชื่อว่าเขาจะได้เป็นเจ้าของไม้กายสิทธิ์เอลเดอร์ ที่เคยเป็นของดัมเบิลดอร์อย่างสมบูรณ์ ก่อนตาย สเนปมอบความทรงจำแก่แฮร์รี่ ซึ่งแสดงให้เห็นว่าเขาอยู่ฝ่ายดัมเบิลดอร์ ด้วยความรักที่มีต่อลิลี่ แม่ของแฮร์รี่ นอกจากนี้ แฮร์รี่ยังค้นพบว่า วิญญาณส่วนหนึ่งของโวลเดอมอร์อยู่ในตัวของเขาเอง และโวลเดอมอร์ไม่สามารถตายได้หากเขายังมีชีวิตอยู่ แฮร์รี่จึงไปพบกับโวลเดอมอร์และต่อสู้กับคาถาพิฆาตโดยจงใจให้ตนเองถูกคาถาพิฆาตใส่ตาย
แฮร์รี่ตื่นขึ้นมาและพบกับดัมเบิลดอร์ ซึ่งอธิบายว่าเขาไม่สามารถตายโดยที่โวลเดอมอร์ยังอยู่ เพราะโวลเดอมอร์สร้างร่างขึ้นมาจากเลือดของแฮร์รี่ แฮร์รี่เป็นเจ้าของอันชอบธรรมของเครื่องรางยมทูต คาถาพิฆาตได้ทำลายวิญญาณของโวลเดอมอร์ในตัวแฮร์รี่ และแฮร์รี่สามารถเลือกที่จะไปต่อ หรือกลับไปเพื่อสู้กับโวลเดอมอร์อีกครั้ง แฮร์รี่กลับไป และได้สู้กับโวลเดอมอร์อีกครั้งหนึ่ง แฮร์รี่ยังรู้ด้วยว่านายของไม้กายสิทธิ์เอลเดอร์ที่แท้จริงไม่ใช่สเนป แต่เป็นเดรโก มัลฟอย ซึ่งเขาเอาชนะมาได้ ในที่สุดโวลเดอมอร์ก็สิ้นชีพด้วยคำสาปพิฆาตของตัวเองที่สะท้อนกลับ
เรื่องจบลงด้วยฉากในอีก 19 ปีต่อมา แฮร์รี่แต่งงานกับจินนี่ และมีลูกด้วยกัน 3 คน คือ เจมส์, อัลบัส เซเวอรัส, ลิลี่ ส่วนรอนและเฮอร์ไมโอนี่ก็แต่งงานกันมีลูกด้วยกัน 2 คน คือ ฮิวโก้, โรส ทั้งสองครอบครัวพบกันที่สถานีรถไฟขณะไปส่งลูกๆ ไปยังฮอกวอตส์และแฮร์รี่ก็ไม่เคยเจ็บแผลเป็นอีกเลยหลังจากลอร์ดโวลเดอมอร์ตาย
เทศบาลตำบลบางแก้ว (จังหวัดพัทลุง)
เทศบาลตำบลบางแก้ว ตั้งอยู่ที่อำเภอบางแก้ว จังหวัดพัทลุง ได้จัดตั้งเป็นองค์การบริหารส่วนตำบลท่ามะเดื่อเมื่อวันที่ 23 กุมภาพันธ์ พ.ศ. 2540 และได้รับการยกฐานะเป็นเทศบาลตำบลบางแก้ว เมื่อ 28 พฤศจิกายน พ.ศ. 2550
พื้นที่รับผิดชอบ
ครอบคลุมพื้นที่ 7 หมู่บ้านของตำบลท่ามะเดื่อ โดยมีหมู่ที่ 1 และ หมู่ที่ 6 ครอบคลุมบางส่วน (เทศบาลตำบลท่ามะเดื่อ)
แดนซ์แดนซ์เรโวลูชัน เธิร์ดมิกซ์
สำหรับเกมเต้นภาค 3 นี้ จะมีลูกเล่นแปลก ๆ หลายอย่าง และสร้างความเพลิดเพลินมากที่สุดสำหรับประเภทเล่นตามบ้าน (Home Vesion) และเกมเต้นภาคอื่น ๆ ของเพลย์สเตชัน 1 นอกจากนี้ ยังมีหมวดใหม่ ๆ เข้ามาในเกมเต้นภาคนี้ เช่น มีหมวดเล่นเป็นชุดต่อเนื่อง (Nonstop Mode), หมวดออกกำลังกาย (Workout Mode) เป็นต้น
รายชื่อตัวละครเต้น
ในเกมเต้นภาคนี้ ผู้เล่นสามารถเลือกตัวละครได้ ณ หมวดเกมปกติ นอกจากนี้ ภายในเกมจะแบ่งกลุ่มตัวละครออกเป็น 2 กลุ่ม วิธีการเปลี่ยนกลุ่มคือการกดขึ้น หรือลง ผู้เล่นที่ 1 จะได้เลือกตัวละครฝ่ายชาย ส่วนผู้เล่นที่ 2 จะได้เลือกตัวละครฝ่ายหญิง ถ้าเล่นในหมวดเกมปกติแบบ ภาค 3 รีมิกซ์ จะทำให้เลือกตัวละครได้ทั้ง 2 เพศอย่างอิสระ สำหรับตัวละครที่พบในเกมเต้นภาค 3 มีดังนี้
เจ้าหญิงไท่ผิง
องค์หญิงไท่ผิง (, ค.ศ. 665 - 2 สิงหาคม ค.ศ. 713) เป็นพระธิดาในจักรพรรดินีบูเช็กเทียนและจักรพรรดิถังเกาจงและเป็นพระขนิษฐาในจักรพรรดิถังจงจงและจักรพรรดิถังรุ่ยจงเมื่อพระราชมารดาสวรรคตในปี ค.ศ. 705 และพระเชษฐาสวรรคตในปี ค.ศ. 710 จึงทรงสนับสนุนองค์ชายหลี่หลงจีพระภาติยะของพระองค์ซึ่งเป็นพระราชโอรสในจักรพรรดิถังรุ่ยจงให้ทำการรัฐประหารยึดอำนาจจากจักรพรรดินีเว่ย ซึ่งกำลังมีอำนาจในราชสำนักต่อมาทั้ง 2 พระองค์เกิดทะเลาะกันและองค์หญิงไท่ผิงก็สิ้นพระชนม์ในเหตุการณ์ครั้งนี้เมื่อปี ค.ศ. 713 ขณะพระชนม์ได้ 48 พรรษา
665 713
สุรเชษฐ์ ชัยวงศ์
พลเอก สุรเชษฐ์ ชัยวงศ์ (23 มิถุนายน พ.ศ. 2498 - ) สมาชิกวุฒิสภาไทย ชุดที่ 12 อดีตรัฐมนตรีช่วยว่าการกระทรวงศึกษาธิการ อดีตราชองครักษ์พิเศษ หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้  ผู้จัดการทีมชาติไทย อดีตหัวหน้าคณะนายทหารฝ่ายเสนาธิการประจำผู้บังคับบัญชา อดีตรองเสนาธิการทหารบก อดีตแม่ทัพน้อยที่ 3 และอดีตผู้บัญชาการกองพลทหารราบที่ 4
การทำงาน
พลเอก สุรเชษฐ์ ชัยวงศ์ ได้เริ่มรับราชการเป็นทหาร จนได้รับการแต่งตั้งให้เป็นผู้บังคับการกองพันทหารราบที่ 2 กรมทหารราบที่ 17 เมื่อพ.ศ. 2536 ต่อมาเมื่อพ.ศ. 2539 ก็ได้เลื่อนขึ้นเป็นเสนาธิการกรมทหารราบที่ 7 และเป็นรองผู้บังคับการกรมทหารราบที่ 7 เมื่อพ.ศ. 2541 ในพ.ศ. 2545 เป็นผู้อำนวยการกองยุทธการ กองทัพภาคที่ 3 พ.ศ. 2547 เป็นผู้บังคับการกรมทหารราบที่ 7 พ.ศ. 2549 เป็นรองผู้บัญชาการกองพลทหารราบที่ 4 พ.ศ. 2550 เป็นผู้บัญชาการกองพลทหารราบที่ 4 /ผู้บัญชาการกองกำลังนเรศวร พ.ศ. 2551 เป็นรองแม่ทัพภาคที่ 3 พ.ศ. 2555 เป็นแม่ทัพน้อยที่ 3 พ.ศ. 2555 เป็นผู้ช่วยเสนาธิการทหารบก ฝ่ายกิจการพลเรือน พ.ศ. 2556 เป็นรองเสนาธิการทหารบก และพ.ศ. 2557 ได้รับการแต่งตั้งให้เป็นหัวหน้าคณะนายทหารฝ่ายเสนาธิการประจำผู้บังคับบัญชา
ในเดือนสิงหาคม พ.ศ. 2557 พลเอก สุรเชษฐ์ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอกประยุทธ์ จันทร์โอชา ในเดือนพฤษภาคม พ.ศ. 2559 เขาแต่งตั้ง ดร.รัตนา ศรีเหรัญ ให้ดำรงตำแหน่งผู้ช่วยเลขานุการรัฐมนตรีว่าการ กระทรวงศึกษาธิการ
การฟื้นฟูราชวงศ์บูร์บง
การฟื้นฟูราชวงศ์บูร์บง (La Restauration; ลาเรสโตราซียง) คือช่วงเวลาหนึ่งในประวัติศาสตร์ฝรั่งเศสซึ่งเริ่มตั้งแต่จักรพรรดินโปเลียนก้าวลงจากพระราชอำนาจในปี พ.ศ. 2357 ไปจนถึงการปฏิวัติเดือนกรกฎาคมในปี พ.ศ. 2373
พระเจ้าหลุยส์ที่ 16 แห่งราชวงศ์บูร์บงถูกถอดถอนออกจากพระราชอำนาจโดยการปฏิวัติฝรั่งเศส (พ.ศ. 2332-2342) ตามมาด้วยการปกครองของสาธารณรัฐฝรั่งเศสที่หนึ่ง (พ.ศ. 2335-2347) และจักรวรรดิฝรั่งเศสที่หนึ่งของจักรพรรดินโปเลียน (พ.ศ. 2347-2357 และ 2358) ซึ่งถูกบังคับให้สิ้นสุดลงโดยสงครามประสานมิตรครั้งที่หก เมื่อพันธมิตรของชาติมหาอำนาจในยุโรปร่วมกันฟื้นฟูระบอบกษัตริย์ในฝรั่งเศสและคืนราชบัลลังก์แก่รัชทายาทของพระเจ้าหลุยส์ที่ 16
ราชวงศ์บูร์บงฟื้นฟูดำเนินอยู่ในช่วงวันที่ 6 เมษายน พ.ศ. 2357 จนกระทั่งเกิดการลุกฮือครั้งสำคัญในการปฏิวัติเดือนกรกฎาคม พ.ศ. 2373 ซึ่งมีช่วงที่จักรพรรดินโปเลียนหวนคืนสู่พระราชอำนาจเป็นเวลา 100 วัน (10 มีนาคม - 8 กรกฎาคม พ.ศ. 2358) ก่อนที่พระเจ้าหลุยส์ที่ 18 จะขึ้นสู่บัลลังก์ตามเดิม ต่อมาระบอบกษัตริย์ภายใต้ราชวงศ์บูร์บงก็เสื่อมความนิยมลงจนพระราชวงศ์ถูกบังคับให้ต้องเสด็จลี้ภัยไปยังเกนต์
ในช่วงของการฟื้นฟูราชวงศ์ การปกครองเป็นแบบราชาธิปไตยภายใต้รัฐธรรมนูญ ซึ่งแตกต่างไปจากการปกครองระบบโบราณของกษัตริย์ฝรั่งเศสก่อนการปฏิวัติ ทำให้พระมหากษัตริย์มีข้อจำกัดบางประการในการใช้พระราชอำนาจปกครองแผ่นดิน ยุคนี้ได้รับการกล่าวขานว่าเป็นช่วงที่ฝ่ายอนุรักษนิยมตอบโต้การปฏิวัติอย่างรุนแรงและมีความไม่สงบในสังคมที่ไม่รุนแรงแต่ยาวนานต่อเนื่อง นอกจากนี้คริสตจักรโรมันคาทอลิกยังกลับมามีอิทธิพลต่อการเมืองฝรั่งเศสอีกครั้งหนึ่ง
ภาพรวมทางประวัติศาสตร์
ในเดือนเมษายน พ.ศ. 2357 กองทัพของฝ่ายประสานมิตรครั้งที่หกฟื้นฟูราชบัลลังก์ฝรั่งเศสแก่พระเจ้าหลุยส์ที่ 18 หรือที่ทรงถูกเรียกว่า ผู้อ้างสิทธิในราชบัลลังก์สายราชวงศ์บูร์บง โดยนักประวัติศาสตร์นิพนธ์กลุ่มที่ไม่ปรารถนาการฟื้นฟูระบอบกษัตริย์ จากนั้นรัฐธรรมนูญ (ธรรมนูญ พ.ศ. 2357) จึงถูกร่างขึ้นเพื่อแสดงให้เห็นว่าชาวฝรั่งเศสทุกคนมีความเท่าเทียมกันภายใต้กฎหมาย แต่ก็ยังคงไว้ซึ่งพระราชสิทธิ์สำคัญบางอย่างสำหรับพระมหากษัตริย์และขุนนาง
พระเจ้าหลุยส์ที่ 18 ทรงมีฐานะเป็นประมุขสูงสุดแห่งรัฐ มีพระราชอำนาจบัญชาการกองทัพบกและกองทัพเรือ, ประกาศสงคราม, กระทำสนธิสัญญาสันติภาพ, สนธิสัญญาการค้า และสนธิสัญญาการเป็นพันธมิตร, แต่งตั้งข้าราชการทุกตำแหน่ง และออกกฏระเบียบข้อบังคับที่มีความจำเป็นต่อการบังคับใช้กฎหมายและความมั่นคงของรัฐ ทรงมีแนวคิดเสรีนิยมมากกว่าพระอนุชา พระเจ้าชาร์ลที่ 10 ซึ่งสืบทอดราชสมบัติต่อจากพระองค์ เห็นได้จากการที่ทรงเห็นชอบแต่งตั้งคณะรัฐมนตรีที่มีแนวความคิดสายกลางหลายชุด
พระเจ้าหลุยส์ที่ 18 สวรรคตในเดือนกันยายน พ.ศ. 2367 พระอนุชา พระเจ้าชาร์ลที่ 10 จึงสืบราชสมบัติต่อจากพระองค์ พระเจ้าชาร์ลที่ 10 ครองราชย์ในแนวทางอนุรักษนิยมมากกว่ารัชกาลของพระเชษฐา ทรงประกาศใช้กฎหมายแนวขวาจัด เช่น พระราชบัญญัติห้ามทำลายรูปเคารพ (Anti-Sacrilege Act; พ.ศ. 2368 - 2373) ซึ่งทำให้ความนิยมในตัวพระองค์เสื่อมถอยลง พระองค์กับบรรดารัฐมนตรีพยายามจะชี้นำผลการเลือกตั้งทั่วไปในปี พ.ศ. 2373 ด้วยการออกกฤษฎีกาเดือนกรกฎาคม (July Ordinances) ซึ่งก่อให้เกิดการปฏิวัติตอบโต้การกระทำของพระเจ้าชาร์ลที่ 10 ต่อมาในวันที่ 2 สิงหาคม พ.ศ. 2373 พระเจ้าชาร์ลสละราชสมบัติแก่พระนัดดา อองรี ดยุกแห่งบอร์โดซ์ แต่รัชกาลของพระเจ้าอองรีกลับสิ้นสุดลงในวันที่ 9 สิงหาคม เมื่อสภาผู้แทนมีมติประกาศให้หลุยส์-ฟีลิป แห่งออร์เลอองส์ ที่ก่อนหน้านี้ทรงปกครองฝรั่งเศสในฐานะผู้สำเร็จราชการแทน ขึ้นเป็นพระมหากษัตริย์แห่งชาวฝรั่งเศส อันเป็นจุดเริ่มต้นของยุคราชาธิปไตยเดือนกรกฎาคม
Neostrearia
Neostrearia เป็นสกุลของพืชดอกที่อยู่ในวงศ์ Hamamelidaceae.
ถิ่นกำเนิดของมันคือ ทางตะวันออกเฉียงเหนือ ควีนส์แลนด์
สปีชีส์ในสกุล ได้แก่:
เสถียรธรรมสถาน
เสถียรธรรมสถาน เป็นสถานปฏิบัติธรรมรองรับชาวพุทธศาสนิกชน ตั้งอยู่ที่ ถนนวัชรพล แขวงท่าแร้ง เขตบางเขน กรุงเทพมหานคร ก่อตั้งขึ้นเมื่อปี พ.ศ. 2530 โดยแม่ชีศันสนีย์ เสถียรสุต ภายใต้ความอนุเคราะห์จาก "กองทุนเสถียรธรรม" มีจุดมุ่งหมาย เริ่มต้นงานพัฒนาคุณภาพชีวิตของชุมชน โดยเฉพาะเด็ก สตรีและนักบวช ตั้งแต่ปี พ.ศ. 2531 โดยใช้หลักพุทธธรรมนำสังคม ชื่อ "เสถียรธรรมสถาน" เป็นชื่อที่สมเด็จพระพุฒาจารย์ (อาจ อาสภะ) ตั้งให้ มีความหมายว่า "สถานที่ที่มีธรรมอันยั่งยืน"
ภายในเสถียรธรรมสถาน มีความร่มรื่นร่มเงาไปด้วยต้นไม้ใหญ่ มีสิ่งก่อสร้าง ได้แก่ ธรรมศาลา เป็นศาลาทรงกลม เปิดโล่งเพื่อรองรับกิจกรรมทางธรรม ห้องเกลือ หรือถ้ำเกลือหิมาลายัณ  เป็นสถานที่สำหรับปฏิบัติธรรม พร้อมภาวนาสำหรับผู้ที่เข้ามาปฏิบัติธรรม แม่ชีศันสนีย์ได้แนวคิดการสร้างห้องเกลือเมื่อครั้งไปบรรยายธรรมที่ประเทศปากีสถานแล้วได้มีโอกาสไปที่ภูเขาเกลือ และได้เห็นว่ามีการสร้างมัสยิดอยู่ภายในภูเขาเกลือ จึงเกิดแนวคิดในการนำเกลือหิมาลายันมาสร้างเป็นห้องปฏิบัติธรรมเพราะเห็นว่าเป็นการใช้ธรรมชาติบำบัดในอีกรูปแบบหนึ่ง
อาคารมหาสมุทรแห่งปัญญา ภายในเป็นสระน้ำสำหรับผู้เข้าร่วมกิจกรรมโยคะ สมาธิ ยังมีพระมหาเจดีย์พระอารยตารามหาโพธิสัตว์หมื่นพระองค์ และพระบรมสารีริกธาตุ
ปัจจุบันเสถียรธรรมสถานก็ได้ขยายตัวออกไป สร้างเสถียรธรรมสถาน 2 หรือ หุบเขาโพธิสัตว์ ที่อำเภอแก่งกระจาน จังหวัดเพชรบุรี
วอลเลย์บอลชายในเอเชียนเกมส์ 1962
วอลเลย์บอลชายในเอเชียนเกมส์ 1962 ได้มีการจัดขึ้นในจาการ์ตา, ประเทศอินโดนีเซีย ตั้งแต่วันที่ 25 สิงหาคม – 2 กันยายน พ.ศ. 2505
การแบ่งกลุ่ม
* ขอถอนตัว
โกปปาอีตาเลีย 2017 นัดชิงชนะเลิศ
ยูเวนตุส ชนะนัดนี้ด้วยผล 2–0 จากสองประตูในครึ่งเวลาแรกของ ดานีแยล อัลวิส และ เลโอนาร์โด โบนุชชี, ชนะเลิศโกปปา อีตาเลียเป็นครั้งที่สามติดต่อกันและรวมทั้งสิ้นเป็นสมัยที่ 12.
เส้นทางสู่นัดชิงชนะเลิศ
หมายเหตุ: (H: เหย้า; A: เยือน).
การเปลี่ยนแปลงวันแข่งขัน
โกปปาอีตาเลีย 2017 นัดชิงชนะเลิศ ตามกำหนดเดิมจะต้องลงเล่นในวันที่ 2 มิถุนายน, อย่างไรก็ตามการเข้าร่วมของยูเวนตุสใน ยูฟ่าแชมเปียนส์ลีก นัดชิงชนะเลิศ 2017 ในวันที่ 3 มิถุนายน, วันที่จะต้องเปลี่ยนแปลงไปเป็นวันที่ 17 พฤษภาคม.
ล็อกซเล่ย์
บริษัท ล็อกซเล่ย์ จำกัด (มหาชน) ( Loxley Public Company Limited ) เป็นบริษัทที่ประกอบกิจการมายาวนานกว่า 80 ปี  มีการขยายธุรกิจ สินค้าและบริการ  มีความหลากหลายใน 5 สายธุรกิจ ได้แก่
1. สายธุรกิจเทคโนโลยีสารสนเทศ
2.สายธุรกิจเทรดดิ้ง แยกเป็น สินค้าบริโภค และ สินค้าอุปโภค
3.สายธุรกิจพลังงาน
4.สายธุรกิจเน็ตเวิร์คโซลูชั่นส์
5.สายธุรกิจบริการ
ประวัติ
บริษัท ล็อกซเล่ย์ จำกัด (มหาชน) เริ่มดำเนินธุรกิจเมื่อ 15 มกราคม พ.ศ. 2482 เดิมใช้ชื่อ บริษัท ล็อกซเล่ย์ ไรซ์ กัมปะนี (กรุงเทพ) จำกัด เป็นการร่วมลงทุนระหว่าง นายอึ้งยุกหลง ล่ำซำ กับ นายแอนดรูว์ บิตตี้ จากบริษัท ดับบลิว อาร์ ล็อกซเล่ย์ ในฮ่องกง โดยช่วงแรกเริ่มจากธุรกิจโรงสีข้าว และส่งออกสินค้าเกษตร เช่น ข้าว และไม้ เป็นต้น
ต่อมาในปี พ.ศ. 2500 ได้เปลี่ยนชื่อเป็น บริษัท ล็อกซเล่ย์ (กรุงเทพ) จำกัด และได้ขยายธุรกิจเป็นการนำเข้าสินค้าอุตสาหกรรม และสินค้าเทคโนโลยีที่มีคุณภาพสูง จากต่างประเทศเพิ่มขึ้นบริษัทฯ ได้แปรสภาพเป็น บริษัท ล็อกซเล่ย์ จำกัด (มหาชน) เมื่อ 1 เมษายน พ.ศ. 2536 พร้อมทั้งเข้าจดทะเบียนในตลาดหลักทรัพย์แห่งประเทศไทย เมื่อ 25 มกราคม พ.ศ. 2537 ในกลุ่มพาณิชย์ชื่อ “LOXLEY”
ปัจจุบัน บริษัทฯ มีการขยายธุรกิจ สินค้าและบริการ ใน 5 สายธุรกิจ ได้แก่ สายธุรกิจเทคโนโลยีสารสนเทศ สายธุรกิจเทรดดิ้ง สายธุรกิจพลังงาน สายธุรกิจเน็ตเวิร์คโซลูชั่นส์ และสายธุรกิจบริการ ซึ่งครอบคลุมสินค้าและบริการ ในด้านเทคโนโลยีสารสนเทศและการสื่อสาร โครงสร้างพื้นฐาน คอนซูเมอร์อิเล็กทรอนิกส์ การพิมพ์ เครื่องส่งโทรทัศน์และวิทยุ ระบบขนส่ง ระบบควบคุม พลังงาน ระบบรักษาความปลอดภัย เคมีภัณฑ์ ผลิตภัณฑ์ก่อสร้าง อสังหาริมทรัพย์ ผลิตภัณฑ์ที่เป็นมิตรกับสิ่งแวดล้อม พลังงานทางเลือก สินค้าอุปโภคบริโภค อาหารและการจัดจำหน่าย การค้าและการลงทุนระหว่างประเทศ ฯลฯ
ซอฮีฟะฮ์ อิมามริฎอ(อ.)
ซอฮีฟะฮ์ อิมามริฎอ(อ.) ซอฮีฟะฮ์ หรือ ที่ถูกกล่าวถึงในนาม “มุสนัดอิมามริฎอ” เป็นตำราที่รวบรวมคำสั่งสอนจากท่านอิมามริฎอ (อ.) อิมามที่แปดของชาวชีอะฮ์ ซึ่งมีหัวข้อที่หลากหลาย ตำราดังกล่าวเป็นตำราที่มีความสำคัญและมีคุณค่าสำหรับชาวชีอะฮ์มาก ถูกรวบรวมโดย “เชค อะซีซุลลอฮ์ อัฏฏอริดี” เชค อะซีซุลลออฮ์ อัฏฏอริดี ได้เก็บรวบรวมวัจนะของท่านอิมามริฎอ(อ.) ทั้งหมดจากตำราต่าง ๆ ที่มีการรายงานจากบรรดาผู้รู้ยุคก่อน ดังนั้นเนื่องจากตำรานี้เป็นตำราฮาดีษ จึงมีฮาดีษหลายรูปแบบ ทั้ง ซอฮิห์ ฮาซัน ฎออีฟ หรือ มัตรูก ซึ่งจะถูกตรวจสอบตามขบวนการของวิชาความรู้เชิงฮาดีษ ในตำราดังกล่าวเชคได้กล่าวถึงชีวประวัติของท่านอิมามริฎอ (อ.)ไว้ด้วย โดยภาพรวมตำราฉบับนี้แบ่งออกเป็นสามส่วน คือ
-	ส่วนที่หนึ่งผู้เรียบเรียงนำเสนอชีวประวัติของท่านอิมามริฎอ(อ.) - ภายหลังจากนั้นได้เข้าสู่การนำเสนอฮาดีษต่าง ๆ ซึ่งแต่ละบทจะถูกจัดในหมวดหมู่ของแต่ละหัวข้อ ซึ่งในแต่ละหัวข้อจะประกอบด้วยฮาดีษหลายบท อาทิ กิตาบอักล์/กิตาบเตาฮีด/กิตาบนะบูวัต/กิตาบอิมามัต/กิตาบมะนากิบ/กิตาบว่าด้วยความศรัทธาและการปฏิเสธ/กิตาบ นมาซ/กิตาบถือศิลอด.......
-	ส่วนที่สามเป็นการนำเสนอรายชื่อของบุคคลที่ทำการรายงาน โดยเรียงตามลำดับตัวอักษรภาษาอาหรับ ซึ่งได้กล่าวถึงสายรายงานถึง ๓๑๓ ท่าน คำว่า “มุสนัด” คำว่ามุสนัดถูกใช้ในสองรูปแบบด้วยกัน คือ - รูปแบบที่หนึ่ง ถูกกล่าวเพื่อบอกถึงคุณลักษณะของวจนะที่มีสายรายงาน
- รูปแบบที่สอง เป็นการเชื่อมโยงระหว่างวจนะกับผู้ที่กล่าวในรูปแบบฮาดีษหนึ่ง หรือ ตำราฉบับหนึ่ง อาทิ เมื่อเราพูดว่า มุสนัดอิมามซอดิก(อ.)แปลว่าคำกล่าวนี้มาจากท่านอิมามซอดิก(อ.) ซอฮีฟะฮ์ อิมามริฎอ(อ.) ตำราฉบับนี้รวบรวมวจนะของท่านอิมามริฎอ(อ.) ทั้งหมด ๒๔๓๐ ฮาดีษภายใต้ ๓๒ บท มีดังต่อไปนี้ -	บทว่าด้วยเรื่องสติปัญญา ๑๙ ฮาดีษ -	บทว่าด้วยเรื่องเตาฮีด ๗๒ ฮาดีษ
-	บทว่าด้วยเรื่อง นะบูวัต ๖๖ ฮาดีษ
-	บทว่าด้วยเรื่อง อิมามัต ๔๙๒ ฮาดีษ -	บทว่าด้วยเรื่อง ความศรัทธา และ การปฏิเสธ ๑๔๕ ฮาดีษ
-	บทว่าด้วยเรื่อง คำสั่งสอนอบรมและมารยาทต่าง ๆ ๖๑ ฮาดีษ
-	บทว่าด้วยเรื่อง อรรถาธิบายอัลกุรอาน ๒๐๙ ฮาดีษ -	บทว่าด้วยเรื่อง การวิงวอน ๑๐๒ ฮาดีษ -	บทว่าด้วยเรื่อง อิห์ติญาญาต ๑๖ ฮาดีษ
-	บทว่าด้วยเรื่อง ความสะอาด ๗๕ ฮาดีษ
-	บทว่าด้วยเรื่อง การนมาซ ๑๓๐ ฮาดีษ -	บทว่าด้วยเรื่อง การถือศิลอด ๕๗ ฮาดีษ
-	บทว่าด้วยเรื่อง ซะกาต ๓๔ ฮาดีษ
-	บทว่าด้วยเรื่อง การทำฮัจญ์ ๘๑ ฮาดีษ -	บทว่าด้วยเรื่อง ซียารัต ๔๙ ฮาดีษ -	บทว่าด้วยเรื่อง การแต่งงาน ๑๑๘ ฮาดีษ
-	บทว่าด้วยเรื่อง การหย่าร้าง ๔๔ ฮาดีษ -	บทว่าด้วยเรื่อง การดำรงชีวิต ๕๙ ฮาดีษ
-	บทว่าด้วยเรื่อง คนตาย ๒๖ ฮาดีษ -	บทว่าด้วยเรื่อง สมบัติ ๑๓ ฮาดีษ แหล่งตำราฮาดีษ 1.	มิฮะจุดดะอาวาต โดยอิบนิฏอวูส 2.	มะซอร กะยีรอิบนิโดย มัชฮะดี
3.	ฟัลลอฮ์ อัซซาอิล โดย อิบนิ ฏอวูส
4.	ตัฟซีร โดย อาลีอิบนิ อิบรอฮีม กุมมี
5.	ฟะฎออิล อัชชีอะฮ์ โดยเชคซอดูก
6.	วะรอม โดยวะรอมอิบนิ อะบีฟารส 7.	ฮิลลียะตุล เอาลียา โดย อบูนะอีม อิศฟะฮานี 8.	 กันซุล ฟะวาอิด โดยกะรอญิกี
9.	อัลอิมามัต วัล ตับศิเราะฮ์ โดยอาลีอิบนิ บาบะวัย กุมมี
10.	กัชฟุล ฆอมมะ โดย อัรบะลี 11.	 ซิฟาต อัชชีอะฮ์ โดยเชคศอดูก 12.	อิสบาตอัลวะศียะฮ์ โดยมัสอูดี
13.	อิรชาด โดยเชคมุฟีด
14.	ฟะรอจุลมะฮมูม โดยอิบนิฏอววูส 15.	ญอเมอุลอัคบาร
๑๖.อิห์ติญาจ โดยเชคฏูซี ๑๗. กิศอสอัมบียาโดย รอวันดี ๑๘. มะนอกิบ โดยคอรัซมี
๑๙. คอราอิจ โดย รอวันดี ๒๐. เตาฮีด โดย เชคซอดูก ๒๑. อะมาลี โดยเชคซอดูก
๒๒. อะมาลี โดยเชคมุฟีด
๒๘. มะฮาซิน โดย อัลบัรกี
๒๙. มัน ลา ยะห์ฎอรอฮุล ฟะกิฮ์ โดยเชคซอดูก ๓๐. ฆอยบัตโดยเชคฏูซี
๓๑. อิคติศอศ โดยเชคมุฟีด
๓๒. ตัฟซีรอะยาชีโดยอะยาชี
๓๓. ริญาล โดยคิชชี ๓๔. อุศูล อัลกาฟี โดยเชคกุลัยนี ๓๕. กุรบุลอัซนาด โดยฮะมีรี ๓๖. บะศออิร อัดดะรอญาต โดย ศ็อฟฟาร
๓๗. กะมาลุดดีน โดยเชคซอดูก ๓๘. อิสติบศอร โดยเชคฏูซี ๓๙. ตะฮซีบ โดยเชคฏูซี ๔๐. มะอานี อัคบอร โดยเชค ซอดูก
๔๑. คิศอล โดยเชคซอดูก
๔๓. มะการิม อัลอัคลาก โดยฏอบัรซี ๔๔. ตะฮะฟุลอุกูล โดยอิบนิชุอ์บะฮ์ ๔๕. มะนากิบ โดย อิบนิ ชะอร์ ออชูบ
๔๖. บิชารอตุล มุศตอฟา โดย ฏอบะรี
๔๗. อิลาลุล ชะรอเยียอฺ โดยเชคซอดูก
๔๘. บิฮาร อัลอันวาร โดบอัลลามะ มัจลิซี ๔๙. มุสตัดรัก อัลวะซาอิล โดย ฮอญี นูรี
๕๐ .อุญูนอัคบารอัรริฎอ โดยเชคซอดูก ๕๑. ตัฟซีรบุรฮาน โดยบะฮ์รอนี
๕๒. นะฮายะตุล อัลอัรบาบ โดยกัลป์กะชันดี
๕๓. ประวัติศาสตร์ บักดาดี โดยคอฏีบ ๕๔. อัคบารอิศฟะฮาน โดย อบูนะอีม อิศฟะฮานี ๕๕. อัษษากิบ ฟี มะนากิบ
๕๖. อัลมะวาลีด อัลอะอิมมะฮ์ โดย ญะฮ์ฎอมี จากการตรวจสอบ
นักจิตวิทยา
ความหมายของนักจิตวิทยา
วิจัยและศึกษากระบวนการทางจิตใจและพฤติกรรมของมนุษย์ วินิจฉัยและให้การบำบัดรักษาหรือป้องกันความผิดปกติ/ความแปรปรวนทางจิต : ทดสอบ วิเคราะห์ ตรวจวินิจฉัย เป็นที่ปรึกษาทางจิตวิทยา  เกี่ยวกับบุคลิกภาพ เชาว์ปัญญา ความฉลาด  ความสามารถ ทัศนคติ สภาพทางสมอง วุฒิภาวะทางจิตใจ  ประเมินผล ให้ คำปรึกษาแนะนำ บำบัดรักษาทางจิตวิทยา โดยจิตบำบัดรายบุคคล รายกลุ่ม     ครอบครัวบำบัด พฤติกรรมบำบัด ผลิตเอกสาร สื่อต่าง ๆ เผยแพร่ความรู้ เพื่อส่งเสริมและป้องกันปัญหาสุขภาพจิต  ป้องกัน  ควบคุมและรักษาการติดยาและสารเสพติด ปฏิบัติหน้าที่อื่น ๆ ที่เกี่ยวข้อง กรรมพันธุ์ สังคม อาชีพและปัจจัยอื่น ๆ ที่มีผลกระทบต่อความคิดและพฤติกรรมของบุคคล ให้คำปรึกษาแนะนำและบำบัดรักษาอาการป่วยทางจิตของแต่ละบุคคล หรือกลุ่มบุคคลด้วยการสนทนาพร้อมทั้งติดตามผล ในกรณีที่ยากแก่การบำบัดรักษาจำเป็นต้องขอความร่วมมือกับสมาชิกในครอบครัว   เจ้าหน้าที่หรือผู้ปฏิบัติงานด้านการศึกษาร่วมแก้ปัญหาในการบำบัดรักษาหรือปัญหาต่าง ๆ ศึกษาองค์ประกอบทางด้านจิตวิทยา เพื่อการบำบัดรักษาและป้องกันอาการป่วยทางจิตและอารมณ์หรือการแปรปรวนทางพฤติกรรมรวมถึงการเชื่อมโยงระหว่างวิชาชีพต่าง ๆ ที่เกี่ยวข้อง เขียนรายงานและเอกสารทางวิชาการ ปฏิบัติหน้าที่การงานที่เกี่ยวข้องและควบคุมดูแลผู้ปฏิบัติงานอื่น ๆ
ซอฮีฟะฮ์ อิมามริฎอ(อ.)
พบว่ามีหนังสือฮาดีษบางเล่มไม่ได้ปรากฏอยู่ในรายชื่อหนังสืออ้างอิง นั้นบ่งบอกว่า แม้ว่าผู้เรียบเรียงจะสามารถรวบรวมฮาดีษจากท่านอิมามริฎอ(อ.)เป็นจำนวนมาก ซึ่งถือว่าเป็นการงานที่ทรงคุณค่าแต่ยังคงมีฮาดีษจากท่านอิมามริฎอ(อ.)อีกจำนวนหนึ่งที่ไม่ได้อยู่ในตำราฉบับนี้.
เมนต์มอร์ทาวเวอส์
เมนต์มอร์ทาวเวอส์ (Mentmore Towers) เป็นคฤหาสน์ชนบทขนาดใหญ่ที่ตั้งอยู่ที่เมนต์มอร์ในบักกิงแฮมเชอร์ในสหราชอาณาจักร "เมนต์มอร์ทาวเวอส์" ก่อสร้างเป็นครั้งแรกระหว่างปีค.ศ. 1852 ถึงปี ค.ศ. 1854 เป็นสถาปัตยกรรมฟื้นฟูเรอแนซ็องส์ ที่สร้างให้แก่บารอนเมเยอร์ อัมเชล เดอ รอทไชลด์ โดยมีโจเซฟ แพกซ์ตัน เป็นสถาปนิก
นักจิตวิทยา
แนวโน้มของนักจิตวิทยาในอนาคต
จากความเปลี่ยนแปลงทางเทคโนโลยีที่เข้ามามีบทบาทในการทำงานของคนยุคปัจจุบันมากขึ้นมีความเป็นไปได้ว่า นักจิตวิทยาจะต้องสามารถทำงานร่วมกับวิชาชีพใหม่ เช่น Startup Founders, Data scientist, UI Designer, UX researcher, Content creator, Business Analyst, Digital Marketer และบรรดาอาชีพต่างๆที่ให้ความสนใจในศาสตร์ของจิตวิทยาและมองว่าสามารถนำมาพัฒนาปรับปรุงผลิตภัณฑ์ตลอดจน บุคลากรในองค์การและธุรกิจได้
นอกจากนี้อาจเกิดอาชีพใหม่ๆ เช่น
เมนต์มอร์ทาวเวอส์
สมัยรอทไชลด์
เมนต์มอร์ทาวเวอส์สร้างระหว่างปี ค.ศ. 1852 ถึงปี ค.ศ. 1854 สำหรับบารอนเมเยอร์ อัมเชล เดอ รอทไชลด์ ผู้ต้องการจะมีบ้านใกล้ลอนดอน ต่อมาตระกูลรอทไชลด์ก็สร้างคฤหาสน์ที่ทริงในฮาร์ตฟอร์ตเชอร์, แอสค็อต, แอสตันคลินตัน, แวดเดสดอน และฮาลตัน (Halton House) ตั้งแต่ปี ค.ศ. 1846 บารอนเมเยอร์ก็ค่อย ๆ กว้านซื้อที่ดินในบริเวณนั้น แต่ก็ไม่ได้ซื้อเมนต์มอร์จนกระทั่งปี ค.ศ. 1850 เป็นจำนวน 12,400 ปอนด์จากผู้จัดการดูแลทรัพย์สินของตระกูลฮาร์คอร์ท
ผังการสร้างคฤหาสน์ที่เริ่มในปี ค.ศ. 1852 เลียนแบบคฤหาสน์วอลลาตันฮอลล์ (Wollaton Hall) ในนอตทิงแฮม ที่เขียนโดยสถาปนิกโจเซฟ แพกซ์ตันผู้มีชื่อเสียงจากการเขียนแบบเรือนแก้ว (the Crystal Palace)
คฤหาสน์เดิมที่ด้านหน้าเป็นแบบจอร์เจียที่สร้างโดยตระกูลวิกก์ในคริสต์ศตวรรษที่ 16 กลายเป็น "เรือนสวน" (Garden House) ที่ใช้เป็นที่พำนักของหัวหน้าคนสวนของรอทไชลด์ ต่อมาเป็นสำนักงานทรัพย์สิน ในปี ค.ศ. 2004 ก็เปลี่ยนกลับไปเป็นคฤหาสน์มาเนอร์ของหมู่บ้าน
สมัยโรสบรี
หลังจากเมนต์มอร์ทาวเวอส์สร้างเสร็จได้ไม่นานบารอนและภรรยาก็มีชีวิตอยู่ได้ไม่นาน หลังจากบารอนเนสสิ้นชีวิตแล้วคฤหาสน์ก็ตกไปเป็นของลูกสาว--ฮันนาห์ พริมโรส เคานเทสแห่งโรสบรี เมื่อฮันนาห์สิ้นชีวิตในปี ค.ศ. 1890 เมื่ออายุเพียง 39 ปีจากไตอักเสบ (Bright's Disease หรือที่เรียกว่า Nephritis ในปัจจุบัน) เมนต์มอร์ทาวเวอส์จึงตกไปเป็นของสามีอาร์ชิบอลด์ พริมโรส เอิร์ลแห่งโรสบรีที่ 5 ผู้ต่อมาเป็นนายกรัฐมนตรีอยู่สองปีตั้งแต่ปี ค.ศ. 1894 ในคริสต์ทศวรรษ 1920 อาร์ชิบอลด์ก็มอบคฤหาสน์ให้ลูกชายs the fifth earl gave the estate to his son แฮรี ผู้กลายมาเป็นเอิร์ลแห่งโรสบรีคนที่หกหลังจากที่บิดาเสียชีวิต
เอิร์ลทั้งพ่อและลูกเป็นนักผสมพันธุ์ม้าแข่งที่มีโรงเลี้ยงม้าสำหรับผสมพันธุ์สองแห่ง รวมทั้งม้าที่ได้รับชัยชนะในการแข่งขันเอ็พซอมดาร์บี (Epsom Derby) ห้าตัว โรงม้าอยู่ห่างจากตัวคฤหาสน์เพียงไม่ถึงหนึ่งกิโลเมตร และออกแบบโดยสถาปนิกจอร์จ เดวีย์ (George Devey) ผู้ออกแบบกระท่อมอีกหลายหลังภายในหมู่บ้านเมนต์มอร์, หมู่บ้านคราฟตัน และหมู่บ้านเล็ดเบิร์นของคฤหาสน์
ระหว่างสงครามโลกครั้งที่สอง ทางรัฐบาลก็ย้ายราชรถม้าหลวง (Gold State Coach) มาเก็บไว้ที่เมนต์มอร์เพื่อป้องกันจากการถูกทำลายโดยลูกระเบิด